b'\n_START_ARTICLE_\nKruvinas medalionas\n_START_SECTION_\nTurinys\n_START_PARAGRAPH_\nDokumentini\xc5\xb3 film\xc5\xb3 re\xc5\xbeisierius Maiklas Viljamsas netiki velnio egzistavimu, ta\xc4\x8diau kuria apie tai film\xc4\x85. Jo \xc5\xbemona neseniai mir\xc4\x97 ir auginti dukr\xc4\x85 Emil\xc4\x99 jam padeda i\xc5\xa1 Anglijos atvykusi aukl\xc4\x97 D\xc5\xbeil\xc4\x97. \xc5\xa0eim\xc4\x85 vis persekioja nelaim\xc4\x97s, Maiklas net kreipiasi pagalbos \xc4\xaf b\xc5\xabr\xc4\x97j\xc4\x85 grafien\xc4\x99 Kapeli, kuri jam paai\xc5\xa1kina, kad juos veikia tamsiosios j\xc4\x97gos ir mir\xc4\x8di\xc5\xb3 jo aplinkoje tik daug\xc4\x97s. Emil\xc4\x97s elgesys darosi vis keistesnis, o tai pasteb\xc4\x97jusi D\xc5\xbeil\xc4\x97 ka\xc5\xbekieno nustumiama nuo olos. Maiklo gyvenime tuo metu atsiranda kita moteris, D\xc5\xbeoana, o grafienei kyla \xc4\xaftarimas, kad d\xc4\x97l visko kaltas paslaptingas senas medalionas, kur\xc4\xaf Maiklas buvo padovanoj\xc4\x99s \xc5\xbemonai, o dabar j\xc4\xaf ne\xc5\xa1ioja Emil\xc4\x97. R\xc5\xabmuose ant sienos kaba senas paveikslas, kuriame pavaizduota \xc4\xaf Emil\xc4\x99 pana\xc5\xa1i mergait\xc4\x97, o grafien\xc4\x97 po da\xc5\xbe\xc5\xb3 sluoksniu aptinka, kad ant jos kaklo nupie\xc5\xa1tas tas pats medalionas. Ji nori persp\xc4\x97ti Maikl\xc4\x85, ta\xc4\x8diau mir\xc5\xa1ta, kaip v\xc4\x97liau ir D\xc5\xbeoana. Mergait\xc4\x97, nuolat kankinama ko\xc5\xa1mar\xc5\xb3 ir min\xc4\x8di\xc5\xb3, kad tarp jos ir t\xc4\x97vo nuolatos ka\xc5\xbekas yra, galiausiai pakelia prie\xc5\xa1 j\xc4\xaf rank\xc4\x85 ir jie abu mir\xc5\xa1ta...'